💞 অন্যরকম কষ্ট

নার্গিস সুলতানা।💞

🥀🥀🖤🥀🥀

কষ্ট যখন অশ্রু ঝরায়-

ইদিক-বিদিক ঝড় বয়ে যায়,

বুকের ভাঁজে কষ্টগুলো

মেতে থাকে নিত্য খেলায়।

লাল-কষ্ট, নীল-কষ্ট-

র-ঙে কিবা এসে যায়,

হলুদ কিংবা বেগুনী-

কষ্ট বৈ তো কিছু নয়।

নানারূপী মানুষের

কষ্ট আছে নানান রকম,

কোন কষ্টই স্থায়ী নয়

হোক বা সেটা অন্যরকম।

মনের মাঝে আমরা যত

রং-বে-রঙের ছবি আঁকি

রঙ-তুলিতে আলোর ছটা

সবই শুভংকরের ফাঁকি।

স্বপ্ন দেখা স্বপ্ন বোনা

সবই কায়া-মিথ্যে-মায়া,

বুঝবে সেদিন পড়বে যখন

ভাঁঙা-গড়ার নিত্য খেলায়।

স্মৃতিগুলো হারাতো যদি

বিস্মৃতির অন্তরালে,

কষ্টের হইতো যবনিকা

রইতো না আর দুঃখ ভালে।

কষ্টগুলো স্থায়ী নয়

এটাই হোক সত্য যেন,

ঘুঁচে যাক দুঃখ-গ্লানি ও

অন্যরকম কষ্টগুলো।